

Jelentkezés EU választási megfigyelőnek

(Venezuela 2021)

Az Európai Bizottság közzétette felhívását az v**enezuelai helyhatósági választásokat** megfigyelő EU misszióban való részvételre.A választásokra **2021. november 21-én kerül sor.** Az Európai Bizottság 62 hosszú távú megfigyelő (LTO) és 34 rövid távú megfigyelő kiküldését tervezi és **tagállamonként** **3 hosszú és 3 rövidtávú** megfigyelő jelölését kéri.

Tervezett kiküldetési időszak LTO-k esetében: 2021. október 19. – december 2.

STO-k esetében: 2021. november 15-25.)

**Jelentkezési feltételek**

* Spanyol és angol nyelv magas fokú írás- és beszédkészsége (C1 szint),
* a korábban az országban/ régióban szerzett tapasztalat előnyt jelent;
* korábbi választási megfigyelői tapasztalat és/vagy más releváns tapasztalat, ideértve: választási képzés, technikai közreműködés vagy gyakorlat a régióban előnyt jelent
	+ LTO esetében legalább két megfigyelői vagy ’core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS)
* korábbi civil részvétel nagy nemzetközi missziókban, vagy emberi jogi megfigyelő misszióban szerzett munkatapasztalat előnyt jelent;
* a demokrácia és az emberi jogok iránti elkötelezettség tanúsítása;
* számítógép (microsoft office, excel, word, access, acrobat, outlook, web böngésző), műholdas telefon, GPS, BGAN kezelői és internet felhasználói ismerete;
* kiváló fizikai és egészségi állapot; nehéz körülmények, hosszú munkaórák elviselése;
* nehéz körülmények elviselése;
* **teljes rugalmasság a kiküldetés időszakára**.
* **hozzájárulás a misszió által előírt PCR tesztek elvégzéséhez**

A pályázók tapasztalatait és nyelvtudását az Európai Bizottság, illetve a Külgazdasági és Külügyminisztérium a teljes kiválasztási eljárás során tesztelheti. További információ a mellékelt angol nyelvű dokumentumban található.

**A pályázathoz kérjük csatolni:**

* a feltételek teljesítéséről szóló, a jelentkező és két tanú által aláírt alábbi nyilatkozatot:

*„Alulírott a venezuelai választásokat megfigyelő EU misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést a saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külgazdasági és Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.”*

* Az alábbi COVID-nyilatkozatot:

*„Alulírott ……………………………..……… kijelentem, hogy*

* *A venezuelai járványhelyzettel, az ország egészségügyi ellátórendszerének helyzetével tisztában vagyok.*
* *Az utazási korlátozásokkal és a kötelezettségekkel tisztában vagyok, azokat elfogadom és betartom.*
* *Tudomásul veszem, hogy a járvány miatt a kiutazási időpont, az utazás módja, a hazautazás, az országon belüli elosztás, és egészében a teljes megfigyelői misszió megvalósulása bármikor módosulhat, illetve a járványhelyzet függvényében a misszió esetleg meg sem valósul, és ezzel kapcsolatban sem az EU, sem a KKM felé semmilyen kártérítési igénnyel nem élek.*
* *Hozzájárulok ahhoz, hogy a Venezuelába történő beutazáshoz kötelező PCR-teszteket elvégeztetem.*
* *A COVID-19 járvánnyal kapcsolatos minden egészségügyi előírást maximálisan betartok (maszk, fertőtlenítés, távolságtartás).*
* *Tudomásul veszem, hogy a KKM az esetleges megbetegedésért, szövődményekért, kellemetlenségért semmilyen felelősséget nem vállal.*
* *Tudomásul veszem, hogy amennyiben a vírus tüneteit mutatom, vagy a kiutazást megelőző PCR teszt eredménye pozitív, nem vehetek részt a misszióban.*

 *……………………………*

 *Pályázó*

*Budapest, 2021. ……………………..”*

* **A misszióban való részvételhez kifejezetten javasolt a COID-19 oltás megléte.**
* A jelentkezés **része** az EU választási névjegyzékbe történő regisztráció: <https://webgate.ec.europa.eu/europeaid/applications/eom/>

**Felhívjuk a figyelmet, hogy regisztráció nélkül a jelentkezés nem érvényes!**

Kérjük a már korábban regisztrált pályázókat, hogy pályázatuk benyújtása előtt **frissítsék** a „Roster”-en található önéletrajzukat, feltüntetve az elbíráláshoz szükséges minden releváns információt.

**A jelentkezés benyújtásának határideje: 2021. szeptember 23. 10.00**

**A jelentkezéseket, amely tartalmazza a fenti nyilatkozatot szkennelve, az** **elections@mfa.gov.hu** **e-mail címre kérjük eljuttatni a fenti határidőig. Az e-mail tárgya** „***EU EOM –Venezuela 2021***” **legyen.**